《次韵周思道喜正孺过广汉二首 其一》
宋代·吕陶

霜台御史迥名藩，气象光阴动故山。此日郡中誇盛事，明朝堂上拜慈颜。

御香持去仍轻别，天诏飞来即召还。南北唱酬皆胜绝，一窥方识豹文斑。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。